OpenLLM-France/wikimedia huggingface dataset:
# Ikazkintza

Ikazkintza prozesu naturalaren bidez egurretik ikatza lortzen duen lanbide zaharra da. Ikazkinak lanbide honen egileak ziren, eta batzuetan bizimodu nomada edukitzen zuten leku batetik bestera joaten baitziren beste pertsona batzuek kontratatuta. Basoak garbi mantentzeko funtzioa ere bazuten.
Belaunaldiz belaunaldi egindako jarduera tradizionala da, XX. mendeko bigarren erdialdean gainbehera jasan zuena.
Euskal Herriaz gain, beste toki batzuetan ere ohikoa izan da, adibidez Herrialde Katalanetan.

## Prozesua

Txondor izeneko egur pilaketa eratzen zuten ikazkinek minerala lortzeko. Prozesuak aste batzuk irauten zituen eta faseka egiten zuten, 50.000 bat kilogramo egur erabiliz.
Funtsean, lehenengo fasean egurra moztu eta biltzen zuten, bigarrenean egur meta eraikitzen zuten eta hirugarrenean zura irazeki edo piztu eta egosi egiten zuten, azkenean ikatza lortuz.

## Euskal Herrian

Ogibide hau tradizionala izan da mendi aldeko hainbat eskualde basotsutan, tartean Arabako Mendialdea, Lizarrerriko inguru oihantsuak (Lana harana), Zaraitzu eta Erronkariko ibarrak.
Montxo Armendariz zuzendari nafarrak 1982an ikazkin baztuen istorioa zinemaratu zuen, "Tasio" pelikula ezagunean.

## Ikus, gainera

* Olentzero
* Egurgile edo baso-mutil

## Kanpo estekak

* Fonotekako ikazkinen testigantzak
* Datuak: Q12259501
# Ilmtal-Weinstraße

Ilmtal-Weinstraße Alemaniako udalerria da. Turingia estatuan kokatuta dago, [[Weimarer Land (barrutia)|Weimarer Land]] barrutian. 2014an 4.576 biztanle zituen 64,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q15403584
* Multimedia: Ilmtal-Weinstraße / Q15403584
# Ilobasco

Ilobasco El Salvadorko Cabañas departamenduko udalerri bat da. 249.69 km²ko azalera du eta 2007ko erroldaren arabera 61510 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q2779383
* Multimedia: Ilobasco / Q2779383
# Ilocos

Ilocosko eskualdea (ilokeraz: Rehion/Deppaar ti Ilocos; pangasineraz: Sagor na Baybay na Luzon; filipineraz: Rehiyon ng Ilocos) Filipinetako eskualdea da, Luzon uhartean dagoena.

## Probintziak

| Probintzia | Hiriburua | Biztanleria (2000) | Azalera (km²) | Biztanleriaren dentsitatea (km²) |
| Ilocos Norte | Laoag | 514.241 | 3.399,3 | 151,3 |
| Ilocos Sur | Vigan | 594.206 | 2.579,6 | 230,3 |
| La Unión | San Fernando City | 657.945 | 1.493,1 | 440,7 |
| Pangasinán | Lingayén | 2.434.086 | 5.368,2 | 453,4 |

## Kanpo estekak

* Datuak: Q12933
* Multimedia: Ilocos Region / Q12933
# Indiar soka

Indiar soka, gutxienez XIX. mendeaz geroztik Indian burutu den magia truko bat da, gaur egun mundu osoko magia ikuskizun askotan burutu ohi dena. Trukoa indiar fakir itxura eta jazkerako gizonezko bat jendaurrean agertu eta airean bere kabuz esekia den soka batean goruntz igotzean datza.
Batzuen ustez, 1890 inguruan Chicago Tribune egunkariko John Wilkie kazetariak asmatutako amen-omen bat omen da. Aldiz, Indian IX., XIV. eta XVII. mendeetan antzeko soka trukoak bazeudelako aipamenak badaude.
* Datuak: Q4200790
* Multimedia: Indian rope trick / Q4200790
# Indiaren izenak haren hizkuntza ofizialetan

Indiaren izen ofiziala Indiako Errepublika (hindiz: भारत गणराज्य, Bhārat Gaṇarājya, ingelesez: Republic of India) da. Indiako Konstituzioaren 343. artikuluak dio herrialdeko hizkuntza ofizial bakarra hindia dela (devanagari idazkeran), eta ingelesa erabiltzen jarraitzen duela Konstituzioa ezarri aurretik erabili zen helburu ofizial guztietan. Gainera, Konstituzioaren 345.etik 347.era bitarteko artikuluen arabera, Indiako estatu bakoitzak estatu horretan hitz egiten diren hizkuntzak ezar ditzake ofizial gisa. Gaur egun, 22 hizkuntzek estatuko hizkuntza ofizial deritzon estatusa dute.
2023ko irailean, Narendra Modiren gobernua Indiaren izena aldatzeko aukera eztabaidatzen hasi zen, Bharat bihurtzeko.
Hurrengo tauletan Indiaren izenak agertzen dira haren hizkuntza ofizialetan, baita haren estatuetako hizkuntza ofizialetan ere. Hindizko inskripzioak erromanizatzeko Hunter sistema erabiliz ematen da, Indiako Gobernuak ofizialki erabiltzen duena.

## Erreferentziak

* ↑ (Ingelesez) The Constitution of India. jatorrizkotik artxibatua (artxibatze data: 2012-04-02) (Noiz kontsultatua: 2023-09-18).
* ↑ Lartzanguren, Edu. «Aldatuko al du Indiak bere izena, 'Bharat' bihurtzeko?» Berria 2023-09-18 (Noiz kontsultatua: 2023-09-18).

## Kanpo estekak

* Datuak: Q3248913
# Indiara

Indiara Brasilgo udalerri bat da, Goiás estatuan kokatua. 17.061 biztanle ditu 956,475 km²ko eremuan.

## Ikus, gainera

* Goiás

## Kanpo estekak

* Datuak: Q1794347
* Multimedia: Indiara / Q1794347
# Indiaren partizioa

Indiaren banaketa (ingelesez: Partition of India) 1947ko abuztuaren 15ean Indiako Britainiar Inperioaren zatiketa izan zen, bi estatu berri sortu zituena: Pakistango agindupeko lurra (gero Pakistango Islamiar Errepublika eta Bangladeshko Herri Errepublika artean banatuko zena) eta Indiako agindupeko lurra (gero Indiako Errepublika bilakatuko zena). Berez, zatiketa ez zen bakarrik eremuena (Bengala Ekialdeko Pakistan eta Mendebaldeko Bengala -India- artean eta Punjab Pakistango Punjab -Mendebaldeko Pakistan- eta Indiako Punjab artean) baizik eta baita armada, administrazioa, burdinbideak edo altzairuena ere.
Punjab eskualdeko bien alderdien arteko genozidioan 200.000 eta 500.000 lagun artean hil ziren. UNHCR erakundearen arabera, 14 milioi hindi, sikh eta musulman erbesteratu ziren banaketaren ondorioz, giza historia osoan migrazio handiena izanik.
1971n Bangladesh Pakistandik banatu zenean ez da hemen kontuan hartzen, ezta lehen izandako Birmania (egungo Myanmar) eta Zeilan (egungo Sri Lanka) eremuen banaketa ere. Era berean, banaketak Bhutan, Nepal eta Maldivak hegoaldeko Asiako herrialdeei ez zioten erasan: lehenengo biak inoiz Indiako Britainiar Inperioaren zati bat ez zirelako eta azkena, 1887tik aurrera koroaren protektoratu bat zena, 1965ean independentzia lortu zuelako.

## Erreferentziak

* ↑ Brass, Paul R.. (2003). The partition of India and retributive genocide in the Punjab, 1946–47: means, methods, and purposes. in: Journal of Genocide Research., 75 or..
* ↑ UNHCR. Rupture in South Asia. .
* ↑ Tanya Basu. (2014-08-15). «The Fading Memory of South Asia's Partition» The Atlantic.
* ↑ «Sword For Pen» Time 1937-4-12.

## Kanpo estekak

* Datuak: Q129053
* Multimedia: Partition of India / Q129053
# Indiar otso

Indiar otsoa (Canis lupus pallipes) otsoaren (Canis lupus) azpiespezie bat da; azpiespezietzat sailkatu zen 1931. urtean, William Henry Sykesen eskutik.

## Ezaugarriak

- Europar eta Ipar Amerikako otsoak baino txikiagoa da, 25-31,5 kilo inguru pisatzen du.
- Belarri handiak ditu gorputzaren beroa barreiatu ahal izateko, basamortuetan bizi diren animalien ezaugarri komuna.

## Elikadura

Ugaztun eta hegazti txikiez elikatzen da, esaterako: arratoiak, katagorriak, mangostak, eperrak etab.

## Ugalketa

Otsoen taldeko bikote alfa edo menderatzailea da ugaltzen dena , ugalketa neguan ematen da. Eme menderatzaileak edo alfak 3-5 kume artean erditzen ditu, ta hauek 6 hilabetetan heldutasun sexuala lortzen dute.

## Habitat

Basamortuetako lur elkorretan zein baso hostotsuetan bizi daiteke.

## Hedapena

Israeleko iparraldetik, Saudi Arabia, Afganistan, Turkia, Pakistan eta Iranetik zehar hedatzen da.

## Erreferentziak

* (Ingelesez) IUCN: Galzorian diren espezieen zerrenda gorria.

## Kanpo estekak

* Datuak: Q855921
* Multimedia: Canis lupus pallipes / Q855921
* Espezieak: Canis lupus pallipes
# Indiaroba

Indiaroba Brasilgo udalerri bat da, Sergipe estatuan kokatua. 16.549 biztanle ditu 314,71 km²ko eremuan.

## Ikus, gainera

* Sergipe

## Kanpo estekak

* Datuak: Q2013163
* Multimedia: Indiaroba / Q2013163
# Indukzio magnetiko

Indukzio magnetikoa edo fluxu magnetiko dentsitatea B ikurra duena, fluxuaren norantzan, sekzio normal baten area unitateko fluxu magnetikoa da. Egungo testuren batzuetan, eremu magnetiko dentsitatea izena jasotzen du, benetako eremua baita.
Dentsitatearen unitatea Nazioarteko Unitate Sisteman, tesla da.
Honek ematen du: ${\vec {B}}={\frac {\mu _{0}}{4\pi }}{\frac {(q{\vec {v}})\times {\hat {u}}_{r}}{r^{2}}}$
non B, kargaren r distantzia batetara v abiaduran mugitzen den q karga batek eratutako fluxu magnetikoaren dentsitatea den, eta u$_r$, B neurtzen den puntuarekin (r puntua) karga lotzen duen bektore bateratzailea den.
edo beste honek: ${\vec {B}}={\frac {\mu _{0}}{4\pi }}\oint {\frac {(Id{\vec {l}})\times {\hat {u}}_{r}}{r^{2}}}$
non B, r distantzia batetara I korronte bat igarotzen den gidari batek eratutako fluxu magnetiko dentsitatea den.
Definizio honen formula, Biot-Savarten legea deitzen da, eta, magnetismoari dagokionez, elektrostatikan Coulomben legearen baliokidea da, mugitzen ari diren kargetan parte hartzen duten indarrak kalkulatzeko balio baitu.
Indukzio eremua, B edo fluxu magnetiko dentsitatea (hirurak izen baliokideak), funtsezkoagoa da elektromagnetismoan H eremua baino, mugitzen ari diren kargetako indarren arduraduna baita, eta, beraz, Eren baliokide fisikoa da.

## Kanpo estekak

* Datuak: Q30204
# Induno Olona

Induno Olona Italiako udalerri bat da. Vareseko probintzian kokatuta dago, Lombardia eskualdean. 10.245 biztanle ditu, 12,37 kilometro koadroko azaleran banatuta.

## Mugakideak

Induno Olonak honako udalerri hauekin egiten du muga:
Brinzio Varese Arcisate Valganna

## Kanpo estekak

* Datuak: Q40229
* Multimedia: Induno Olona / Q40229
# Induktantzia

Elektromagnetismo eta elektronikan, induktantzia ($L$) eroale elektrikoen propietate bat da, zeinagatik eroale horretatik igarotzen den korronte elektrikoaren aldaketa batek tentsio bat —indar elektroeragile bat— induzitzen (sortzen) duen, bai eroale berean —autoinduktantzia— zein inguruko eroaleetan —elkar-induktantzia—.
Efektu hauek fisikako oinarrizko behaketa biren eratorriak dira: Lehenengoa, korronte elektriko egonkor batek eremu magnetiko egonkor bat sortzen duela (Oersteden legea), eta bigarrena, eremu magnetiko aldakor batek inguruko eroale elektrikoetan tentsioa induzitzen duela (Faradayren legea). Lenzen legearen arabera, induktantzia daukan zirkuitu bat zeharkatzen duen korronte elektriko aldakor batek tentsio proportzional bat induzitzen du, zeina korronte aldaketaren aurkakoa den —autoinduktantzia—. Zirkuitu horretako eremu aldakorrak inguruko zirkuituetan ere indar elektroeragilea sortu dezake —elkar-induktantzia—.
Induktantzia terminoa Oliver Heavisidek erabili zuen lehenengoz 1886ko otsailean. $L$ ikurra Heinrich Lenz fisikariaren omenez erabiltzen da.
Induktantziaren unitatea Nazioarteko Unitate Sisteman Henrya (H) da, unitatearen izena Joseph Henry fisikari estatubatuarraren omenez jarri zelarik.

## Induktantzia zirkuitu elektrikoetan

Induktantzia eroalearen ezaugarri fisikoen eta luzeraren araberakoa da. Eroalea biribilkatu egiten bada, induktantzia agertzen da. Espira gehiagorekin induktantzia haundiagoa izango da. Honi ferritazko nukleo bat gehitzen bazaio, induktantzia era adierazgarrian haunditzen da. Haril edo induktoreak honetan oinarritzen dira: hainbat espiradun eroaleak dira, batzuetan airezko nukleoarekin edo beste batzuetan burdinazko nukleoekin.
Harilak zirkuitu elektrikoetan induktantzia sortzeko erabiltzen dira. Sortzen duten induktantzia ($L$) fluxu magnetikoaren ($\mathbf {\Phi }$), korronte elektrikoaren ($I$) eta harilkatuaren bira kopuruaren (N) araberakoa da:
$L={\Phi N \over I}$
non L induktantzia henrytan, ($\mathbf {\Phi }$) fluxu magnetikoa weberetan, N harilkatuaren bira kopurua, eta I korrontearen intentsitatea anperetan diren.
Definizio honetan aipatzen den fluxu magnetikoa $I$ korronteak sortutako fluxua da bakarrik. Beste korronte batzuek, inguruko imanek, edo uhin elektromagnetikoek sortutako fluxuak ez dira kontutan hartzen.
Definizio hau ez da oso erabilgarria, harilkatu baten barneko fluxua neurtzea oso zaila bait da. Aldiz, fluxu aldaketak neurtu daitezke, fluxu aldaketek induzitzen duten $V$ tentsioa neurtuz. Neurtu daitezkeen magnitudeak —korrontea, tentsioa eta denbora— erabiltzen dituen induktantziaren formula baliokide bat hurrengoa da:
$V_{L}=L{\Delta I \over \Delta t}$
non L induktantzia henrytan, V tentsioa voltetan, I korrontearen intentsitatea anperetan eta t denbora segundutan diren.
Induktantziaren balio praktikoak milimetroko luzeradun eroale batek dituen nanoHenry bat baino gutxiagotik hasita, nukleo ferromagnetiko eta milaka biradun harilkatuak dituen hainbat hainbat hamarmila Henryra doaz.

## Kanpo estekak

* Datuak: Q177897
# Induktibismo

Induktibismoa, behaketa jakin batzuk abiapuntu dituelarik, berauek biltzen dituen proposizio orokorrera igarotzean datzan arrazoiketa prozedura da.
Lau etapa bereizten dira induktibismoan:
* Behaketa
* Analisia eta sailkapena
* Arrazoiketa
* Alderaketa

## Kanpo estekak

* Induktibismoa, Gizapedian.
* Datuak: Q265590
# Indukzio (argipena)

Indukzio terminoak esanahi zenbait ditu:
* fisikan, indukzio magnetikoa;
* fisikan, indukzio elektromagnetikoa;
* logikan, matematikan eta zientzian, metodo induktiboa.
# Indulf Eskoziakoa

Indulf Eskoziakoa, ezizenez An Ionsaighthigh ("erasotzailea") (Eskoziako gaeleraz: Ildulb mac Causantín), (?, Eskozia – 962, Eskozia), Piktoen erregea eta Eskoziako Erresumako bederatzigarren erregea izan zen, garai hartan Alba izenaz ezagutzen zena.

## Biografia

Konstantino II.aren semea izan zen. Edinburgh konkistatu zuen baina 960 urtean norvegiarrek Eskozia iparraldetik eraso, Indulf garaitu eta hil egin zuten, agian Cullenen edo bestela St Andrewsen. Ionan hilobiraturik dago.
* Datuak: Q363132
* Multimedia: Indulf of Scotland / Q363132
# Isabel Elizalde

Isabel Elizalde Arretxea (Bera, 1964ko azaroaren 13a) nafar Enpresa eta Turismo Jardueretako teknikaria eta politikaria da. landa-garapenean, iraunkortasunean eta ekonomia zirkularrean aditua da. Gizarte- eta ekonomia-eredu jasangarri berri baterako egin behar den trantsiziorako aurrerapauso nabarmenak egin dituenez estrategiak diseinatu eta inplementatzen aritua da.

## Bizitza

Beran jaioa izan arren doneztebarra da. Madrileko Unibertsitate Konplutentsean turismo-enpresa eta turismo-jardueretako teknikaria da.

### Ibilbide profesionala

Nafarroako politikan parte hartu aurretik, hasieran gida turistikoa izan zen, 1986an hasi zen Baztan Hotelean. Ondoren, turismoko teknikaria izan zen Serviturren, eta handik abian jarri zuen Nafarroako landa-etxeen sarea.
Toki garapenerako agentea ere izan zen Behien Institutu Teknikoan eta Kudeaketa Institutuan baita Cederna-Garalur elkartean ere.
1997. eta 1998. urteetan, Iruñeko Udalerako toki garapeneko agente gisa lan egin zuen, eta bertan parte hartu zuen Gizarte Zerbitzuen arloan enplegu eta laneratze zerbitzua diseinatzen eta ezartzen..
2012-2015 artean Cederna-Garalur elkarteko zuzendaria izan zen.
2015-2019 legegintzaldian, EH Bilduk proposatuta Nafarroako Gobernuko Landa Garapena, Toki Administrazioa eta Ingurumeneko kontseilaria izan zen. Hainbat gairen artean Hondakinei buruzko Foru Legea jarri zuen abian eta nekazaritza jasangarriaren aldeko beharra defendatu.

## Erreferentziak

* ↑ «Isabel Elizalde / Jakoba Errekondo - Euskonews» www.euskonews.eus (Noiz kontsultatua: 2020-01-01).
* ↑ Elizalde Arretxea, Isabel. «Gobernu taldea. Landa Garapeneko, Toki Administrazioko eta Ingurumeneko kontseilaria - navarra.es» www.navarra.es (Noiz kontsultatua: 2019-03-01).
* ↑ (Gaztelaniaz) SER, Cadena. (2018-07-30). «Isabel Elizalde: “Agradezco la participación de la ciudadanía navarra en la consecución de los objetivos planteados”» Cadena SER (Noiz kontsultatua: 2019-03-01).
* ↑ (Gaztelaniaz) «Isabel Elizalde: “Navarra ha visto el desarrollo sostenible como una oportunidad”. Deia, Noticias de Bizkaia» Deia (Noiz kontsultatua: 2019-03-01).
* ↑ (Gaztelaniaz) «“Navarra ha visto el desarrollo sostenible como una oportunidad”. Noticias de Alava» Noticias de Álava (Noiz kontsultatua: 2019-03-01).
* ↑ «Isabel Elizalde, consejera de Medio Ambiente: "La Ley de Residuos era sobre todo necesaria"» ondacero.es (Noiz kontsultatua: 2019-03-01).
* ↑ Press, Europa. (2018-08-01). «Elizalde reclama una reforma de la PAC "en clave de sector y territorio" que permita una política agraria "fuerte"» www.europapress.es (Noiz kontsultatua: 2019-03-01).

## Kanpo estekak

* Isabel Elizalderen hitzaldia (Nafar Gobernua, bideoa, 2017)
* Isabel Elizalde Ajoarrieroa saioan (Hamaika Telebista, bideoa, 2019)
* Datuak: Q25473808
# Isabel Etxeberria (argipena)

Isabel Etxeberria emakume hauen izena izan daiteke:
* Isabel Etxeberria Gorriti
* Ixabel Etxeberria Muxika
* Isabel Etxeberria Ramirez
# Isabel Etxeberria Ramirez

Isabel Etxeberria Ramírez (Donostia, 1975eko urtarrilaren 22a) itzultzailea eta irakaslea da.

## Ibilbidea

Euskal Filologian lizentziaduna da. Euskara irakasle, testuliburuak sortzen eta itzultzaile aritu izan da, besteak beste. Gaur egun, Euskal Herriko Unibertsitatearen Itzulpengintza eta Interpretazioko graduan eskolak ematen ditu. Horrez gainera, tesia egiten ari da. Corpusa oinarri hartuta, euskaratutako lanen eta euskaraz sortutako lanen zenbait ezaugarri linguistiko eta estilistiko alderatzen dihardu.
Bilboko Bidebarrieta Kulturgunean, euskarazko irakurle tailerraren dinamizatzailea izan da.
Hainbat lan itzuli ditu euskarara, eta, 2019. urtean, itzulpengintzako Euskadi Literatura Saria eskuratu zuen Alice Munroren Etsaiak, lagunak, ezkongaiak, maitaleak, senar-emazteak lanaren itzulpenari esker.
2021az geroztik, Susa argitaletxearen Munduko Poesia Kaierak bildumaren zuzendaria da, Maialen Berasategirekin batera.

## Lanak
### Narratiba

* Alice Munro: Etsaiak, lagunak, ezkongaiak, maitaleak, senar-emazteak (Erein, Igela (argitaletxea), 2018). Eusko Jaurlaritzak eta EIZIEk antolatzen duten Literatura Unibertsala bilduman argitaratu zen.

### Saiakera

* Antonio Damasio: Descartesen hutsegitea (2012). Euskal Herriko Unibertsitatearen Zientzia Irakurle Ororentzat (ZIO) bildumako liburua.
* John Dewey: Artea esperientzia gisa (2009). Pentsamenduaren klasikoak bildumako lana.

## Sariak

Euskadi Literatura Saria irabazi zuen 2019an, itzulpengintzaren alorrean. Alice Munroren Etsaiak, lagunak, ezkongaiak, maitaleak, senar-emazteak lana dela-eta saritu zuten, eta epaimahaiak nabarmendu zuenez, “itzulpen xaloa da, leiala, zintzoa, batere erakuskeriarik gabe biltzen duena jatorrizkoaren estilo fina”.

## Erreferentziak

* 1 2 «NorDaNor | EIZIE» nordanor.eus (Noiz kontsultatua: 2020-03-04).
* ↑ «Tesiak bidean - Monumenta Linguae Vasconum - UPV/EHU» mlv (Noiz kontsultatua: 2020-03-04).
* ↑ Astiz, Iñigo. «Juan Carlos Etxegoien 'Xamar' da saiakerako Euskadi sariduna, eta Isabel Etxeberria itzulpengintzakoa» Berria (Noiz kontsultatua: 2020-03-04).
* ↑ Irizar, Itziar Ugarte. «Alda Merini eta Saint-John Perse, Munduko Poesia Kaiera berriak» Berria (Noiz kontsultatua: 2022-12-22).
* ↑ «Itzulpenaren Euskadi Saria Isabel Etxeberriaren lanari aurten» EIZIE (Noiz kontsultatua: 2020-03-04).
* Datuak: Q87072089
# Isabel Fernandez de Castro

Isabel Fernandez de Castro Euskal Herriko Unibertsitateko irakasle katedraduna da, Lengoaia eta Sistema Informatikoak sailean eta Informatika Fakultatean.
Berak, Arantza Diaz de Ilarraza lankidearekin, sortu zuen GALAN ikerkuntza-taldeko arduraduna da gaur egun. Taldeko partaideak 18 dira eta bere ikerlerro nagusiak hauek dira:
* Irakaskuntza-sistema inteligenteak eraikitzeko tresnak.
* Prozedura-Atazen Diagnosia eta Ebaluazioa.
* Bigarren mailako hizkuntzen irakaskuntza.
* Sistema tutore ebolutiboak, Webean banaturik dabiltzan sistemak.
Proiektu eta artikulu zientifiko ugari argitaratu ditu sistema tutore inteligenteen arloan.

## Erreferentziak

* ↑ Galan taldeko partaideak
* ↑ Isabel Fernandez de Castro-ren ikerketa-proiektuak
* ↑ Isabel Fernandez de Castro-ren argitalpenak DBLP datu-basean
* ↑ Isabel Fernandez de Castro-ren argitalpenak bere taldeko Webgunean

## Ikus, gainera

* Donostiako Informatika Fakultatea
* Ana Arruarte

## Kanpo estekak

* Galan ikerketa-taldea.
* UPV/EHUko Informatika Fakultatea.
* Datuak: Q12259819
# Isabel Ellsen

Isabelle Raingo-Pelouse, Isabel Ellsen bezala ezaguna (Boulogne-Billancourt, 1958ko abenduaren 18a - Garches, 2012ko urriaren 18a) nobelagile, erreportari, gidoilari eta gerrako argazkilari frantsesa izan zen Corbisentzat, 1989tik 2011ra. Miokardio infartu baten ondorioz hil zen, Garcheseko bere etxean.

## Biografia

18 urte zituenetik, Isabel Ellsen prentsa idatziko kazetaria zen Paris Match eta Elle astekarietan, eta, 26 urterekin, Le Journal du dimanche astekarian eta erreportari handi bihurtu zen. Gero, gerrako argazkilari-ibilbidea hasi zuen, idazle- eta gidoilari-lanarekin tartekatuz. Gerrako argazkilari gisa, hainbat gatazka jarraitu zituen, hala nola, Libano, Afganistan, Jugoslavia, Nikaragua eta Israelgo eta Txinako gertaerak.
| « | Il m'a fallu remplir mon regard et mes films jusqu'à l'écœurement avant d'accepter l'inutilité de ces photos (Argazki hauek alferrikakoak zirela onartu baino lehen, nire begirada eta filmak bete behar izan nituen.) | » |
| Isabel Ellsen ||

### Bizitza pribatua

Michel Benoît idazlearen ahizpa erdia zen (1940an jaiotako Dominique Sébireren izengoitia).

### Heriotza

Miokardio infartu bat izan zuen 2012ko ekainean, eta 2012ko urriaren 16an, asteartearekin, bigarrena. Laguntzarik eskatu gabe, bihotzekoa izan eta bi egun geroago hil zen bere ohean.

## Lanak
### Argazki-galeria

* Kuwaiteko muga. 800 desertoreko zutabe bat hamar bat US Marinesera joan zen.

### Liburuak

* L'Enfer, son casino, sa plage, Paris, Balland, 1990 ISBN 978-2-72-425081-7
* Le Cousin d'elle, Paris, Fixot, 1994 ISBN 2-87645-114-X
* Le Diable a l'avantage, Paris, NiL, 1995 ISBN 2-84111-213-6
* Toi ma sœur, Paris, La Martinière, 1998 ISBN 2-7324-2413-7
* Je voulais voir la guerre, Paris, La Martinière, 2000 (argazki-albuma) ISBN 2-7324-2678-4
* Le Diable a l'avantage, Paris, NiL, 2001 ISBN 978-2-84-111213-5 - Berrargitarapena
* Samedi soir après la guerre, Paris, La Martinière, 2002 ISBN 2-84675-012-2 - Aurretik Je voulais voir la guerre izenburuarekin argitaratua
* 227 amants et demi… Paris, Plon, 2002 ISBN 2-259-19609-8
* Ma femme de ménage, Paris, La Martinière, 2003 ISBN 978-2-84-675034-9
* Les égoïstes, Paris, Plon, 2004 ISBN 2-259-19794-9
* J'embrasse pas, Paris, La Martinière, 2004 ISBN 978-2-84-675090-5
* Une si belle enfance… Paris, Seuil, 2007 ISBN 978-2-02-094861-6

### Filmak

Le Diable a l'avantage eleberria 2001ean egokitu zuten zinemarako, Harrison's Flowers izenburuarekin, eta Andie MacDowell izan zen protagonista. Isabel Ellsenek gidoia lankidetzan idatzi zuen.

### Goraipamenak

* 1988:Fondation Mumm fundazioaren saria
* 1989: Sabre d'or saria

## Erreferentziak

* ↑ Nom de naissance, communes de naissance et de décès suivant données INSEE : https://deces.matchid.io/id/PnpB2LWuTO7f
* ↑ Témoignage d'un de ses amis proches

## Kanpo estekak

* Datuak: Q2409820